**GODIŠNJA NAGRADA U KULTURNOM TURIZMU - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova, uključujući i naslovni slajd.***

***Prezentaciju je potrebno izraditi prema niže navedenim elementima:***

**Opis kandidature**

* sadržaj, aktivnosti, vrijeme na koje se kandidatura odnosi, trajanje, lokacija, potrebna infrastruktura, kadrovi, ključne osobe uključene u organizaciju, održivost i digitalizaciju, ciljne skupine, posebnost u odnosu na konkurente
* ključne značajke poslovne strategije (vizija, misija, ključne vrijednosti, ciljevi, doprinos ostvarenju ekonomskih, ekoloških i socijalnih učinaka u destinaciji, doprinos razvoju lokalne zajednice, pozitivni učinci kroz povećanje broja posjetitelja, njihovu potrošnju, otvaranje radnih mjesta, nove vještine koje su naučili mještani, trajna infrastruktura pozitivna za lokalnu zajednicu)
* predanost poslovnoj izvrsnost, nezaboravno iskustvo, kvaliteta usluge i zadovoljstvo posjetitelja
* nagrade, priznanja, certifikati

**Razvojna komponenta projekta i doprinos destinaciji za razdoblje od 1. 9. 2024. do 31. 8. 2025.**

* implementirana originalnost, inovativnost i unaprjeđenja kako bi se poboljšalo doživljaj turista i unaprijedila destinacija, doprinos turističkom razvoju destinacije (osmišljavanje, izvođenje, unaprjeđenje, inovacija), doprinos lokalnoj zajednici i njenu uključenost u osmišljavanje i realizaciju, valorizacija lokalnih kulturnih resursa
* doprinos održivosti, uključivosti i pristupačnosti i rezultati njihove implementacije
* inovativnosti i kako su ih prihvatili turisti i lokalno stanovništvo

**Marketinške strategije**

* inovativne marketinške i komunikacijske strategije, ciljni tržišni segmenti, marketinško pozicioniranje na ciljnim tržištima, motiviranost posjetitelja, društvene mreže, promocije, aplikacije, paketi proizvoda, plaćene kampanje, kanali oglašavanja

**Upravljanje doživljajem i praćenje kvalitete usluge**

* praćenje kvalitete i zadovoljstva posjetitelja tijekom i nakon posjete, edukacija i nagrađivanje djelatnika i volontera, uključivanje lokalne zajednice i osjetljivih skupina

u organizaciju, standardi kvalitete usluge, komunkacija s posjetiteljima prije, za vrijeme i nakon završetka projekta/događanja

* praćenje i ocjenjivanje zadovoljstva posjetitelja i primjeri unaprjeđenja kvalitete na osnovu povratnih informacija posjetitelja
* pristupačnost specifičnim individualcima/grupama koji mogu imati specifična ograničenja/potrebe, prilagođenost ranjivim skupinama i osobama s invaliditetom, dolazak s kućnim ljubimcima, infrastruktura

**Doprinos ciljevima Strategije razvoja održivog turizma do 2030.**

* Cjelogodišnji i regionalno uravnoteženiji turizam

Kako bi se ravnomjernije rasporedile turističke aktivnosti tijekom cijele godine u turistički razvijenim područjima, fokus mora biti na unaprjeđenju više dodane vrijednosti postojećih turističkih proizvoda te stvaranju uvjeta za daljnji razvoj posebnih oblika turizma uz što aktivnije uključivanje lokalne zajednice u te procese. U turistički slabije razvijenim područjima i u kontinentalnoj Hrvatskoj fokus mora biti na podizanju kvalitete ugostiteljske ponude, novih turističkih atrakcija te posebnih oblika turizma.

* Turizam uz očuvan okoliš, prostor i klimu

Opterećenja koja proizlaze iz turizma mogu rezultirati smanjenjem kvalitete sastavnica okoliša, kao i nastavkom neželjenih klimatskih promjena, što posljedično može dovesti do smanjene atraktivnosti Hrvatske kao turističke destinacije. Stoga je razvoj turizma nužno usmjeriti prema okolišnoj i resursnoj održivosti te smanjenju međusobnih negativnih utjecaja turizma i klimatskih promjena.

* Konkurentan i inovativan turizam

Razvoj konkurentnog i inovativnog turizma jedan je od koraka u razvoju održivog turizma. Neophodno je unapređenje poslovnog okruženja, ljudskih potencijali i tržišta rada, unaprjeđenje strukture i kvalitete smještajnih kapaciteta, osiguranje poticajnog poslovnog okruženja te poticanje inovacija i digitalne transformacije turizma.

* Otporan turizam

Jedan od značajnijih izazova s kojima se turizam suočava jesu brze promjene trendova i interesa turista, a s tim je povezana i potreba za diversifikacijom proizvoda te potreba za planiranjem potrebnih kompetencija zaposlenih u turizmu. Preduvjet za učinkovito upravljanje je prikupljanje podataka i donošenje odluka temeljenih na tim egzaktnim podacima. Dodatno, potrebno je koristiti prednosti snažnijeg uključivanja u međunarodna udruženja i organizacije radi rješavanja zajedničkih izazova. Hrvatska se percipira kao sigurna destinacija, stoga je neophodno nastaviti s dosadašnjim naporima u kontekstu jačanja i razvoja sigurnosti u svim turističkim destinacijama.

**Online prijavu je obvezno ispuniti te priložiti prezentaciju na internetskoj stranici** [**https://www.danihrvatskogturizma.hr/**](https://www.danihrvatskogturizma.hr/)